La pensió es pot sol·licitar en qualsevol moment.
Inicialment no es requereix cap document perquè els requisits necessaris per percebre aquesta prestació són comprovats mitjançant la informació disponible a les diferents Administracions Públiques i accessibles a través dels serveis i consultes d'interoperabilitat existents.
En el cas de necessitar algun tipus d'informació addicional, aquesta serà sol·licitada mitjançant un requeriment.
Únicament en el cas de les persones que representin legalment a la persona que vol ser beneficiària de la prestació, és necessari que presentin el document acreditatiu de representació legal al personal que realitza la tramitació atesa a l'oficina.
En el cas de presentar la sol·licitud presencialment cal aportar i acreditar la següent informació al personal de l'oficina que realitzarà la tramitació atesa:
LÍMIT DE RECURSOS ECONÒMICS PEL 2020
Taula 1 (sense ascendents o descendents de 1er grau)
TAULA 2 (amb ascendents o descendents de 1r grau)
Es considera ingrés, tant de la persona sol·licitant com dels familiars amb els quals conviu, qualsevol ingrés de rendes de treball, de capital, de béns immobles, de prestacions o pensions, etc.
Fullet informatiu sobre Pensió no contributiva per jubilació
Contingut de l'apartat de declaracions responsables, autoritzacions i comunicacions del Departament al/a la ciutadà/ana que apareix en el formulari de sol·licitud:
Declaro, sota la meva responsabilitat, que són certes les dades consignades en la sol·licitud, així com la documentació que s'hi adjunta, i que estic assabentat/ada de l'obligació de comunicar a aquest Departament qualsevol variació que pogués produir-se d'ara endavant.
Declaro que he informat a la resta de persones membres de la meva unitat de convivència que el Departament podrà comprovar d'ofici i sense consentiment previ les dades identificatives, de residència, parentiu, situació de discapacitat o dependència, patrimoni i ingressos, d'acord amb l'article 71 del Text refós de la Llei General de la Seguretat Social.
Quines dades d'altres administracions públiques consultarem?
D'acord amb l'article 71 del Text refós de la Llei General de la Seguretat Social, el Ministeri d'Economia i Hisenda o, en el seu cas, de les Comunitats Autònomes subministraran informació al Departament, a petició seva, com a entitat gestora de la Seguretat Social, de les dades relatives als nivells de renda i altres ingressos dels titulars de les prestacions, en tant que determinin el dret a les mateixes, així com dels beneficiaris, cònjuges i altres membres de la unitat familiar, sempre que hagin de tenir-se en compte pel reconeixement, manteniment o quantia de les esmentades prestacions a fi de comprovar si compleixen en tot moment les condicions necessàries per a la percepció de les prestacions i en la quantia legalment establerta.
amb la finalitat de verificar, accedint per mitjans electrònics a les seves bases de dades, si es compleixen en tot moment les condicions necessàries per a la percepció de les prestacions i en la quantia legalment reconeguda.
La verificació del compliment de les condicions necessàries comporta la concessió de l'ajut.
Informació bàsica de protecció de dades del tractament "Prestacions socials".
Responsable del tractament: Secretaria General del Departament de Treball, Afers Socials i Famílies.
Finalitat: la finalitat és gestionar les prestacions socials a les persones en l'àmbit competencial de l'entitat i gestionar els recursos disponibles a tal efecte.
Legitimació: el tractament és necessari per al compliment d'una obligació legal aplicable al responsable del tractament.
Destinataris: les dades es cediran a l'Agència Tributària (Llei 35/2006, de 28 de novembre, de l'impost sobre la renda de les persones físiques i de modificació parcial de les lleis dels impostos sobre societats, sobre la renda de no residents i sobre el patrimoni, i Llei 58/2003, de 17 de desembre, general tributària), a l'Institut Nacional de la Seguretat Social, a la Tresoreria de la Generalitat de Catalunya i al CatSalut, d'acord amb les seves competències, i a altres administracions públiques i entitats de dret públic vinculades en matèria de serveis socials.
Drets de les persones interessades: teniu dret a accedir a les dades facilitades, rectificar-les, suprimir-les i a oposar-vos al seu tractament, en les condicions previstes per la legislació vigent.
Per exercir aquests drets, heu d'adreçar un escrit a la Direcció General de Prestacions Socials per correu postal (Passeig del Taulat, 266-270, 08019 Barcelona) o correu electrònic (adreçat a [EMAIL] i signat electrònicament amb el DNI electrònic o certificat digital reconegut).
Declaro que estic informat/ada del contingut de l'apartat legal que consta en la sol·licitud, i que també he informat del mateix a la resta dels membres de la unitat de convivència.
Per poder presentar la sol·licitud presencialment cal demanar cita prèvia obligatòriament a les oficines habilitades ja que la presentació es realitza mitjançant tramitació atesa i té una durada aproximada de 45 minuts.
La cita prèvia es pot demanar trucant al telèfon gratuït 900 400 012.
El formulari que es troba a l'apartat 'Per internet' cal que estigui signat obligatòriament (si teniu DNI o sou estranger extracomunitari amb TIE), bé amb el vostre certificat digital o bé obtenint prèviament l 'idCat Mòbil per internet.
Si no teniu TIE i només teniu NIE, no podeu obtenir l'idCat Mòbil per internet.
En cas que sigueu d'altres estats de la Unió Europea, o bé estranger extracomunitari sense TIE vigent, o bé teniu el DNI caducat amb anterioritat al 14 de març, no podeu obtenir actualment l'idCat Mòbil per internet, així que haureu d'omplir i enviar una Petició genèrica sense signatura.
En aquest cas, és important que informeu d'un mitjà de contacte (telèfon o correu electrònic) per tal que la unitat gestora us pugui contactar per demanar-vos les dades necessàries.
Finalitzat el període de situació d'alarma, caldrà que us adreceu a una oficina del Departament amb la documentació que acrediti la vostra identitat i on signareu la sol·licitud.
Per sol·licitar la pensió per Internet cal disposar de certificat digital vàlid i del navegador Chrome (versió 60 o superior).
És important que deseu aquesta còpia, ja que aquest document conté: el registre d'entrada, que és la data en què s'ha iniciat aquest procediment i pot ser important en determinats còmputs i terminis, i l'identificador del tràmit, que us servirà per poder conèixer el seu estat des de " La meva carpeta " d'aquest mateix portal.
Per poder presentar la sol·licitud presencialment és obligatori haver demanat cita prèvia amb anterioritat ja que la presentació es realitza mitjançant tramitació "atesa" i té una durada aproximada de 45 minuts.
Durant la tramitació, el personal de l'oficina demana el consentiment i les dades necessàries a la persona sol·licitant de la prestació, o al seu representant legal, per presentar la sol·licitud en nom seu.
Addicionalment, també se l'informa de les comunicacions d'informació de el Departament.
Podeu consultar el procediment per demanar cita prèvia així com la relació d'oficines habilitades en el pas 1 Cita prèvia.
Per respondre a un requeriment per Internet cal disposar de certificat digital vàlid i del navegador Chrome (versió 60 o superior).
Per respondre a un requeriment presencialment cal demanar cita prèvia a la mateixa oficina o trucant al telèfon gratuït 900 400 012.
És important que deseu aquesta còpia, ja que aquest document conté: el registre d'entrada, que és la data en què s'ha donat resposta a aquest requeriment i pot ser important en determinats còmputs i terminis, i l'identificador del tràmit, que us servirà per poder conèixer el seu estat des de " La meva carpeta " d'aquest mateix portal.
La resposta presencial a un requeriment es realitza mitjançant tramitació atesa a les oficines habilitades.
La persona sol·licitant de la prestació, o el/la seu/seva representant legal, es persona en una oficina habilitada, i el personal de l'oficina realitza la resposta al requeriment en nom seu.
Durant la tramitació atesa, el personal de l'oficina demana el consentiment i les dades necessàries per a respondre al requeriment.
Addicionalment, el personal de les oficines també trasllada les comunicacions d'informació del Departament a la persona presentadora.
Per presentar el requeriment es necessita de cita prèvia, que es pot demanar a la mateixa oficina o trucant al 900 400 012.
Com i quan es notifica l'atorgament de la pensió?
En el termini màxim de 90 dies es notificarà la resolució.
Si passat aquest termini no s'ha rebut cap notificació, s'entendrà que la sol·licitud ha estat desestimada per silenci administratiu.
Contra la resolució es pot presentar reclamació prèvia a la via Jurisdiccional Social en el termini de 30 dies hàbils a partir del dia que s'hagi rebut la notificació.
Quins són els altres tràmits relacionats?
Un cop l'Administració ha atorgat la prestació no contributiva per jubilació es poden realitzar els següents tràmits: